Kom bid vir Pierre Korkie - Bloemfontein Courant
Home News Local Kom bid vir Pierre Korkie
Kom bid vir Pierre Korkie
Die publiek kan daagliks vir 'n uur vir die oud-Bloemfonteinse onderwyser, Pierre Korkie se vrylating by House of Bread in die stad bid.
Die koffiewinkel met 'n 24-uur gebedskamer se André Venter sê die kamer is soggens van 09:00 tot 10:00 beskikbaar om uitsluitlik vir Korkie te bid. Hy word al langer as 'n jaar in Jemen deur 'n groep verwant aan Al-Kaïda gyselaar gehou.
Venter sê dit is belangrik dat mense Korkie en sy gesin in hul gebede opdra en steeds bly glo en vertrou dat hy veilig na Suid-Afrika sal terugkeer. Volgens hom is House of Bread interkerklik en behoort aan geen denominasie nie.
Korkie se vrou Yolandé is vroeër vanjaar deur Al-Kaïda vrygelaat sonder dat 'n losprys vir haar vrylating geëis is. Sy het kort daarna by die egpaar se twee tienerkinders in Bloemfontein aangesluit.